  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 23/12077/12.01.2024



R E F E R A T   D E   A P R O B A R E 
privind acordarea unui mandat special reprezentantului Municipiul Brad  în Adunarea Generală  a  Asociației de Dezvoltare Intercomunitară
 ”AQUA PREST HUNEDOARA” 


	Asociația de Dezvoltare Intercomunitară ”AQUA PREST HUNEDOARA” este înființată în conformitate cu prevederile Ordonanței Guvernului nr. 26/2000 cu privire la asociații și fundații, cu completările și modificările ulterioare și își desfășoară activitatea conform actului constitutiv și a statutului aprobate de Adunarea Generală a asociaților precum și a statutului-cadru ale asociațiilor de dezvoltare intercomunitară cu obiect de activitate serviciile de utilități publice.
           În baza Contractului de delegare a gestiunii serviciilor publice de alimentare cu apă și canalizare nr. 5400/05.05.2009 și respectiv nr. 223/05.05.2009 Asociația de Dezvoltare Intercomunitară ”AQUA PREST HUNEDOARA” are relații contractuale cu Operatorul Regional S.C. APA PROD S.A. DEVA.
Prin adresa nr. 07/10.01.2024, înregistrată la Primăria Municipiului Brad sub nr. 13472/10.01.2024, Asociația de Dezvoltare Intercomunitară „AQUA PREST HUNEDOARA” solicită aprobarea aderării Comunei Bătrâna  în cadrul Asociației de Dezvoltare Intercomunitară  „ AQUA PREST HUNEDOARA”.
Conform prevederilor art. 13 din Statutul Asociației de Dezvoltare Intercomunitară „AQUA PREST HUNEDOARA”, „Asociaţia, cu acordul asociaţilor şi cu încheierea unui act adiţional la prezentul statut, prin care noii membri sunt menţionaţi în preambulul statutului. Orice unitate administrativ-teritorială care devine membru al Asociaţiei acceptă în totalitate prevederile prezentului statut şi deleagă gestiunea Serviciului operatorului, prin act adiţional la contractul de delegare, ce va fi semnat de Asociaţie în numele şi pe seama unităţii administrativ-teritoriale respective. Pentru a vota hotărârea de acceptare a noi membri, reprezentanţii asociaţilor în adunarea generală a Asociaţiei au nevoie de un mandat special, prealabil, din partea unităţilor administrativteritoriale pe care le reprezintă, acordat prin hotărâre a consiliului local sau judeţean, după caz”.
	În contextul celor de mai sus am  inițiat prezentul proiect de hotărâre prin care am propus aprobarea acordării unui mandat special reprezentantului Municipiului Brad  în Adunarea Generală a Asociației de Dezvoltare Intercomunitară ”AQUA PREST HUNEDOARA” să voteze „PENTRU/ÎMPOTRIVĂ ” aderarea Comunei Bătrâna, județul Hunedoara la Asociație și îl supun spre dezbatere și aprobare plenului Consiliului Local al Municipiului Brad în forma prezentată.
      Invoc în susținerea propunerii mele prevederile art. 13 din Statutul Asociaţiei de Dezvoltare Intercomunitară ,,AQUA PREST HUNEDOARA”, ale art. 8 alin. (3) lit. c) din Legea nr. 51/2006 a serviciilor comunitare de utilități publice, cu modificările și completările ulterioare, ale art.12 alin.(1) lit. d) din Legea nr. 241/2006 privind serviciul de alimentare cu apă și de canalizare, cu modificările și completările ulterioare, ale art.129 alin. (1) lit. d), alin. (7) lit. n) din O.U.G. nr. 57/2019 privind Codul administrativ cu modificările și completările ulterioare, precum și ale art. 11 alin. (4)  din Legea nr. 554/2004 a contenciosului administrativ, actualizată.

